Source: https://e-justice.europa.eu/content_member_state_case_law-13-bg-sl.do?init=true&member=1
Timestamp: 2019-08-21 15:47:40+00:00

Document:
Sodna praksa držav članic - Bolgarija
V tem delu je predstavljena bolgarska sodna praksa ter so opisane ustrezne zbirke podatkov na tem področju in povezave z njimi.
Vrhovno upravno sodišče je pristojno za celoten nadzor nad pravilnim in nepristranskim izvajanjem zakonov v upravnem sodstvu.
Vrhovno upravno sodišče obravnava pritožbe in ugovore zoper akte sveta ministrov, predsednika vlade, podpredsednika vlade, ministrov, vodij drugih institucij, ki so neposredno podrejeni svetu ministrov, vrhovnega sodnega sveta, bolgarske nacionalne banke in okrožnih guvernerjev ter druge zakonsko določene akte. Sodišče odloča v sporih o zakonitosti prenesenih zakonodajnih instrumentov. Kot kasacijsko sodišče obravnava sodne odločbe glede upravnih zadev in zahteve za preklic veljavnih sodnih odločb v takšnih primerih.
Vrhovno kasacijsko sodišče je vrhovna sodna instanca v kazenskih, gospodarskih in civilnih zadevah. Pristojno je za odločanje v vseh zadevah na ozemlju Republike Bolgarije. Sodne postopke vodijo Vrhovno kasacijsko sodišče in Vrhovno upravno sodišče ter pritožbena, okrožna, vojaška in okrajna sodišča. Sodbe in sodne odločbe v papirni in elektronski obliki so shranjene v informacijskih zbirkah podatkov na navedenih sodiščih.

References: sodišče 
 sodišče 
 Sodišče 
 sodišče 
 sodišče 
 sodišče 
 sodišče